Brnabic: Uvođenjem e uprave sasecena je mogucnost korupcije\nTanjug 4. oktobra 2021. 20:26\nMOSTAR – Uvođenje elektronske uprave je jedna od najvažnijih stvari u borbi protiv korupcije koja je urađena od kada sam ja u Vladi Srbije, jer kada uvedete elektronsku upravu onda uvedete potpunu transparentnost i u upravu na nivou republike, i pokrajina i na lokalu i seče se svaka mogucnost za korupciju, rekla je danas novinarima u Mostaru predsednica Vlade Srbije Ana Brnabić.\n„To se najbolje videlo u polju izdavanja građevinskih dozvola gde je je pre uvođenja elektronske uprave Srbija bila na duing bizunis listi Svetske banke druga otpozadi jer je taj prosces bio dug, spor, administrativno opterećen i postojao je ogromni prostor za korupciju. Kada smo uveli elektronsku upravu i elektronsko izdavanje građevinskih dozvola gde je postupak potpuno transparentan došli smo u prvih 10 zemalja na svetu u brzini i efiksnosti izdavanja građevinskih dozvola“, rekla je ona.\nNavela je da se što se tiče visoke korupcije, Srbija u skladu sa reformama u oblasti pravosuđa uvela četiri specijalizovana regionalna suda za oblast organizovanog kriminala i korupcije.\n„Svake godine se brojevi poboljšavaju i ja kao predsednica vlade koja je u ovom mandatu postavila reformu u oblasti vladavine prava kao jedan od osnovnih prioriteta svakog meseca gledam brojeve o tome šta smo uradili i sve svoje resurse ulazemo u to“, navela je Ana Brnabić.


"Niš-ekspres" poklonio knjige i deci u "komšiluku"\nPočetna/BIZNIS/“Niš-ekspres” poklonio knjige i deci u “komšiluku”\nSana Life 6. oktobra 2016.\tBIZNIS, KATEDRA Ostavite komentar\n„Niš-ekspres“ već duži niz godina tokom Dečije nedelje poklanja školskim bibliotekama knjige poznatih dečijih pisaca. Pozivam vas da se uključe u literarne i likovne konkurse koje naša kompanija organizuje, kazala je Jasmina i najavila nastavak saradnje sa školom koja se nalazi u neposrednoj blizini novog poslovnog centra „Niš-ekspresa“.\n“Trudimo se da kod djaka razvijemo ljubav prema knjizi. Ranije su deca mnogo više čitala, ali sada je kompjuter preuzeo dominaciju. Međutim, nastojima da deca čitaju što više jer će imati bogatiji fond reči i lakše će pisati sastave“, naglasila je učiteljica OŠ „Ivo Andrić“ u Čamurliji Lidija Tonić.\nMališani iz Čamurlije, uzrasta od prvog do četvrtog razreda, sa oduševljenjem su dočekali goste i poklone koji su dobili. Oni su svojim vršnjacima preporučili nekoliko naslova, poput “Čarobnjak iz čarobne zemlje”, “Snežna vila”, “Ostrvo sa blagom”…., koje bi obavezno trebali da pročitaju.\nOznakeAndrić Čamurlije Dečija Ivo nedelja Niš Niš-ekspres\nPrethodni “Čepom do osmeha” i na svim klinikama u Nišu\nSledeći Odlazak baka Olge – čuvara sećanja na niški logor


Er Srbija počela da leti do Bolonje i Nirnberga\nTanjug 6. juna 2022. 13:03\nBEOGRAD – Er Srbija je danas, letom JU550 u 06.50 časova, počela direktne letove na novoj liniji između Beograda i Bolonje u Italiji, dok je letom JU260, avionom Airbus A319, u 07.10 časova uspostavila redovan avio-saobraćaj na liniji između srpske prestonice i Nirnberga u Nemačkoj.\nInauguracioni letovi dočekani su na međunarodnom aerodromu Giljermo Markoni, smeštenom sedam kilometara od centra Bolonje, kao i na aerodromu Albreht Direr, lociranom pet kilometara severno od centra Ninberga i drugom po prometu u Bavarskoj, saopštio je nacionalni avio-prevoznik.\nSvečanim ceremonijama koje su upriličene tim povodom prisustvovali su predstavnici srpske nacionalne avio-kompanije i aerodroma.\nEr Srbija će do Bolonje, svoje šeste destinacije u Italiji, do koje ranije nije bilo direktnih letova iz Beograda, saobraćati tri puta nedeljno – ponedeljkom, sredom i petkom.\nLetovi do Nirnberga, osme destinacije Er Srbije u Nemačkoj, pored Berlina, Frankfurta, Štutgarta, Diseldorfa i Hanovera iz Beograda, kao i Frankfurt Hana i Kelna iz Niša, obavljaće se dva puta nedeljno – ponedeljkom i petkom.\nBolonja, glavni grad najbogatije italijanske pokrajine Emilija Romanja, dom je najstarijeg univerziteta u Evropi gde su znanja sticali Dante, Petrarka, Kopernik i mnoge druge važne ličnosti.\nStudentsku i kulinarsku prestonicu Italije, zbog specifične boje fasada poznatu i kao „grad terakote“, krasi istorijsko jezgro pod zaštitom Uneska sa prepoznatljivim tornjevima i arkadama nad ulicama.


Modna kuća LUNA nagrađuje najbolje maturantkinje - Ozonpress :: internet portal\nTag: kuća, Luna, maturantkinje, modna\nKao društveno-odgovorna kompanija koja vrednuje žensku inicijativu, kvalitet i znanje, modna kuća ,,LUNA”, u saradnji sa Udruženjem poslovnih žena Srbije, organizuje osmu po redu, akciju pod nazivom ,,NAJBOLJE NAJBOLJIMA 2018“ u kojoj nagrađuje najbolje maturantkinje Srbije.\nNakon rekordnog broja pristiglih prijava iz 8 gradova Srbije – Beograda, Požarevca, Novog Sada, Kragujevca, Čačka, Užica, Šapca i Pančeva, LUNIN žiri odabrao je 8 polufinalistkinja na osnovu izuzetnih rezultata koje su pokazale tokom svog školovanja, kako u nastavnim tako i vannastavnim aktivnostima.\nOd 8 polufinalistkinja online glasanjem biće odabrana pobednica koju očekuje maturska haljina, dok će preostalih 7 devojaka biti nagrađeno vaučerima za kupovinu sa popustom.\nPozivamo Vas da glasate za svoju favoritkinju na stranici http://www.mipitamovas.com do 17. maja u 23:59h!\nFinalni rezultati biće objavljeni 18. maja i nakon toga organizovana dodela glavne nagrade u LUNA radnji u gradu pobednice.\nGlasajte i podržite najbolju!\nZa dodatne informacije obratite se na telefon 011/ 24108637 svakog radnog dana od 8:30 – 15:00 časova.\nČačani medju plesnom elitom Evrope\nNajveći izazov kada radite od kuće – što brži internet\nPrva 3D štampana kuća u istočnoj Evropi napravljena je u Čačku


Zdravlje i Srbija: „Sad si raspoložen, za pet minuta više nisi“ - kako preživeti promene vremena - BBC News na srpskom - Dnevni list Danas\nPočetna » BBC News na srpskom » Zdravlje i Srbija: „Sad si raspoložen, za pet minuta više nisi“ – kako preživeti promene vremena\nBBC News na srpskom24.09.2021. 13:52\n„Šta danas obući – papuče ili jaknu?“, pitanje je koje mnogi u Srbiji ovih dana postavljaju dok ujutru gledaju kroz prozor i preturaju po garderoberu ne bi li našli komad odeće za koji su već mislili da im ove godine više neće biti potreban.\n„Imam strašne migrenozne glavobolje koje su vrlo bolne, a dolazi i do promena ponašanja i raspoloženja kada se menja vreme“, prepričava muke ova 48-godišnjakinja iz Šapca za BBC na srpskom.\nDok lekari preporučuju promenu životnih navika koje značajno utiču na pojavu meteoropatije, boravak u prirodi, provetravanje prostorija i zdraviju ishranu kako bi se predupredile tegobe, Gordana Maksimović ističe da je „morala da nauči da živi sa bolovima“.\n„Kao da mi neko steže obruč oko glave“\nMaksimović kaže da je to „specifičan bol u glavi“ koji nije kao obična glavobolja.\n„Imam osećaj kao da pulsira ili da neko steže obruč oko moje glave“, objašnjava ona.\nPrvi je spominje još starogrčki lekar Hipokrat koji je pre 2.400 godina napisao delo „O vazduhu i vodi„.\nOni se uglavnom manifestuju 24 ili 48 sati pre promene klimatskih uslova – temperature, vazdušnog pritiskam, elektromagnetnog statusa i vlažnosti vazduha, navodi psihijatar Petar Vojvodić.\nSavremena medicina razlikuje dve vrste pacijenata kod kojih vremenske promene dovode do pojave različitih simptoma – meteorološki osetljive osobe i meteoropate.\n„Kod meteropatije simptomi koji se javljaju individualno u većoj ili manjoj meri zaista utiču na ponašanje osobe i oštećuju redovnu funkciju“, objašnjava Vojvodić.\nČešće do toga dolazi među ženama zbog „prirodne ženske telesne konstitucije“, kao i kod starijih ljudi, navodi Vojvodić.\n„Često se dešava, pa vremenom naučiš da kontrolišeš i živiš sa tim – pokušavam da se nateram da funkcionišem i da što manje mislim na to“, kaže ona.\nNaučila je i da prepozna kada će se simptomi javiti i, kako kaže, to je najveći napredak u odnosu na period od pre 10 ili 15 godina, kada u tim trenucima „nije znala šta je snašlo“.\n„To se tačno primeti u ambulanti i uglavnom je takav slučaj u jesenjem periodu kada se vreme menja“, ističe ova doktorka koja radi u Domu zdravlja u Pančevu.\n„Ako te boli glava – izađi na vazduh“\n„Naš organizam je evolutivno osposobljen za prilagođavanje na maltene sve svemenske prilike koje se dešavaju na planeti i specifično prilagođen podneblju gde osoba živi“, objašnjava on.\nMeđutim, teško se prilagođava lošim navikama karakterističnim za 21. vek – neredovnoj i nezdravoj ishrani, neuravnoteženom snu i boravku u zatvorenom prostoru.\n„To se posebno odražava na hronične pacijente koji više nego prosečna osoba provode u zatvorenom prostoru, što u velikoj meri objašnjava pojavu meteropatskih tegoba upravo kod ove populacije“, kaže direktor psihoedukativnog centra Psihocentrala.\n„To je ona starinska izreka – ako te boli glava, izađi na vazduh.\n„Pokušavam da odem u šetnju u tim situacijama i pomaže, osim ako me baš ne obori jaka glavobolja i tada moram da ostanem unutra“, kaže ona.\nRazličite vremenske prilike mogu stvoriti tegobe kod meteoropata i meteorološki osetljivih osoba – toplo ili hladno vreme, kiša, sneg ili vlaga.\n„Sad si raspoložen, a odjednom za pet minuta više nisi – kao da ti padne energija i nemaš volju da uradiš nešto što si do malopre želeo“, kaže ona.\n„Nakon sticanja uvida, meteropatija se adresira konkretnom akcijom u smislu sve dužeg vremena provedenog napolju, minimum 30 minuta dnevno, držanju prostora u neklimatozovanom stanju ili podešavanja klimatizacije da ne ostupa od spoljašnjih uslova za više od 3-5 stepeni“, kaže ovaj lekar.\n„Odmereno izlaganje snegu, kiši, vetru, suncu, toplom i hladnom vremenu dovodi do osnaživanja sistema našeg organizma za adaptaciju, do njegove gipkosti i samim tim do umanjenja tegoba koje smo doživljavali“, objašnjava on.\nIz jakne u bermude – nagla tropska vrelina za početak leta u Srbiji\nMeteoropatija – „okidač za slabe tačke u organizmu“\nGotovo dvodecenijsko iskustvo sa meteoropatskim tegobama koje ima Gordana Maksimović pokazuje da je meteoropatija „okidač za slabe tačke u organizmu“.\n„Pretpostavljam da neće nekoga da žiga koleno, ako već nije imao problem sa tim delom tela“, tvrdi ova Šapčanka.\n„Nema tu ni leka, ni pomoći“\n„Ukoliko su simptomi izraženiji potrebno je obratiti se lekaru za savet i privremenu terapiju ili korekciju ukoliko se osoba aktuelno leči od nekog oboljenja“, dodaje direktor Psihocentrale.\nSličnog je mišljenja i doktorka Tanja Aleksić, koja ima jednostavnu preporuku za pacijente koji dolaze u njenu ambulantu – zdrav život.\n„Današnjica nas toliko ubrzava, da je sve više osoba koje se u ovom periodu žale na simptome koje ne možemo prihvatiti kao dijagnozu, ali se primećuju razlike usled promena vremena“, pojašnjava doktorka.\nGordana Maksimović kaže da je pokušala da pronađe rešenje u homeopatskom lečenju, ali da se u tome „nije pronašla“ i nije osetila boljitak.\n„Jednu stvar sam naučila – moraš da naučiš da živiš sa tim.\n„Nema tu ni leka, ni pomoći – samo možeš da se prilagodiš situaciji“, zaključuje ona.\nGetty Images Gradovi širom sveta morali su da redefinišu pojam sopstvene bezbednosti pod pretnjom od pandemije Kovida-19 – i evo onih kojima to najbolje ide. Ništa u savremenoj istoriji nije promenilo život u gradu kao kovid. Od zatvaranja poslovnih zgrada u gradskom centru, preko obaveznog nošenja maske do ograničenja po restoranima, mere predostrožnosti usled pandemije […]\nTrudnoća, depresija i Srbija: „Nosim zdravo dete, a nisam srećna“\nBBCDragana Možek je prebrodila depresiju tokom trudnoće i za...\nBBC News na srpskom • danas 08:07\nGetty ImagesZakon ima za cilj smanjenje nastave posle škole...\nBBC News na srpskom • 27.10.2021. 21:32\nGetty ImagesKako da se izborite sa nepotpunim pamćenjem Iako...


"Ryanair" uveo novu avio liniju iz Niša do Beča - CITY SMART | Vesti bez ulepšavanja\nNiskotarifna irska kompanija "Ryanair" je uvela novu liniju od Niša do Beča, a karte je već sada moguće kupiti i po ceni od osam evra.\nSvakog utorka i subote turisti iz Niša moći će da putuju do Beča, a već prvi avion iz glavnog grada Austrije sleteo je juče. Sa aerodroma Konstantin Veliki navode da će letove za potrebe Ryanair-a obavljati malteška avio-kompanija Lauda Europe.\nIrski prevoznik će na ovoj liniji leteti 2 puta nedeljno, a za pojedine datume moguće je kupiti karte već po ceni od 8 ili 10 evra.\nPored ove kompanije do Beča se može stići i avionima mađarske kompanije Wizzair-a.\nCene karata variraju, ali su posebno niske za septembar i kraj avgusta, pa se mogu rezervisati po ceni od 8 ili 10 evra.\nPodsetimo, ovu avio-liniju su iz kompanije najavili u martu, od kada je bila i moguća rezervacija karata, a tada su rekli da ono koji zbog korone moraju da odlože ili pomere datum putovanja to mogu uraditi 2 puta besplatno do oktobra ove godine.\nZa putovanje su neophodne potvrde o vakcinaciji, antigenski ili PCR test, ili potvrde o oporavku, na nemačkom ili engleskom jeziku.\n“Rezultati testa moraju sadržati ime i prezime testirane osobe, datum rođenja, datum i vreme uzorkovanja, rezultat testa (pozitivan ili negativan), potpis osobe koja vrši test i pečat institucije koja vrši test ili bar ili QR kod”, piše na sajtu ove kompanije.\nOznakeavionske karte Izdvajamo letovi Niš-Beč putovanja Ryanair


Mihajlović o četiri putna pravca s predstavnicima DFC i EXIM banke - Pluton Logistics\n23/09/2020 Milica Milosavljevic\tautoput Niš Merdare Priština, autoput Niš Priština, CRBC, DFC, Exim banka, izgradnja pruge, izgradnja železničke infrastrukture, MGSI, Ministarstvo građеvinarstva saobraćaja i infrastrukturе, pruga Beograd Niš, voz Beograd Priština, voz od Beograda do Prištine, Zorana Mihajlović\nMinistarstvo građevinarstva, saobraćaja i infrastrukture formiralo je poseban tim koji će raditi 24 sata dnevno na projektima sa američkom Međunarodnom razvojnom finansijskom korporacijom (DFC), izjavila je danas ministarka Zorana Mihajlović.\nNakon sastanka sa predstavnicima DFC i Exim banke, Mihajlović je pojasnila da se to ne odnosi samo na autoput Niš-Merdare-Priština, već i na regionalne projekte na kojima će se raditi. Kako je navela, danas je održan prvi radni sastanak sa DFC, a nakon toga će ministarstvo nastaviti da priprema dokumentaciju, kako bi što pre usledila i realizacija. Sastanku je prisustvovao i ambasador SAD u Srbiji Entoni Godfri.\nZa povezivanje Beograda i Prištine 3,7 milijardi evra\nTo su izgradnja autoputa Niš-Merdare-Priština, dugog 100 kilometara, izgradnja autoputa Bujanovac-Konculj-Gnjilane-Štrpce od 78 kilometara, zatim brza saobraćajnica Raška-Jarinje-Kosovska Mitrovica na 61 kilometar, kao i rehabilitacija puta Ribarice-Brnjak-Zubin Potok u dužini od 28 kilometara.\nProcenjuje se da ce za te projekte biti potrebno između 2,18 i 2,73 milijardi evra.\nKada je reč o železničkom povezivanju sa Prištinom već su u toku pripremne projektne aktivnosti sa kineskim partnerima (CRBC) za gradnju brze pruge Beograd-Niš u dužini od 240 kilometara koja vredi oko 2,1 milijardu evra. Takode, planirano je da se radi pruga Doljevac-Kuršumlija-Merdare od 87 kilometara, za šta je potrebno oko 980 miliona evra.\nZatim, u planu je i pravac Meradare-Priština u dužini od 43 kilometara – ukoliko se na tom delu bude gradila nova pruga od Merdara-preko Prilužja do Prištine (jer od izlaza iz tunela Merdare nedostaje pruga).\nTakođe, pruga Priština-Kosovo Polje-Đeneral Janković-granica sa Severnom Makedonijom od 70,8 kilometara, preneo je Tanjug.\nDanašnjem sastanku prisustvovali su i predstavnici Koridora Srbije, Puteva Srbije, kao i Železnice Srbije.\n← Turkish Cargo uvećao globalni tržišni udeo u prvoj polovini 2020.\nLufthansa razmatra spajanje kargo i putničkog sektora →\nMađarska potpisala kredit za brzu prugu Budimpešta-Beograd\n25/04/2020 Milica Milosavljevic\n08/05/2020 Milica Milosavljevic


Potvrđena optužnica: Selimi sutra putuje u Hag - 04.11.2020, Sputnik Srbija\nSpecijalni sud u Hagu potvrdio je optužnicu šefu parlamentarne grupe pokreta Samoopredeljenje i bivšem pripadniku OVK, Redžepu Selimiju. Ove navode izneo je sam... 04.11.2020, Sputnik Srbija\npolitika, vesti, hag, ovk\n21:15 04.11.2020 (Osveženo: 14:55 30.08.2021)\n„Osećam obavezu da vas obavestim da ću sutra otputovati u Hag (Holandiju) da bih se pre svega suočio sa ovim izazovom koji je postavljen pred Oslobodilačkom vojskom Kosova“, poručio je Selimi u objavi na Fejsbuku.\nKaže da u Hag ide „uzdignute glave“, ali da će se „uzdignute glave i vratiti – jer sam bio, jesam i biću vojnik Oslobodilačke vojske Kosova za koju sam spreman da dam sve od sebe“, dodao je Selimi, prenose „Novosti“ pisanje „Koseva“.\nRedžep Selimi, potvrdio je još 10. novembra 2019. godine da mu je uručen poziv Specijalnog suda za sledeću nedelju, kao i da je pozvan u svojstvu osumnjičenog.\nSpecijalno tužilaštvo Kosova danas je uz podršku Euleksa i Kosovske policije sprovelo operaciju u kući bivšeg predsednika kosovske skupštine Jakupa Krasnićija, nekada jedne od ključnih figura OVK.\nIako još uvek nema zvaničnih potvrda iz Haga, ljudi bliski Krasnićiju kao i njegov advokat potvrdili su za prištinske medije da je Krasnići uhapšen i da je krenuo za Hag uz naznaku da je optužnica protiv njega već potvrđena.\nU međuvremenu je sekretar udruženja ratnih veterana OVK Faton Klijinaku kazao za Kanal 10 da postoji informacija da snage Specijalnog suda sprovode pretres i u kući upravo Redžepa Seljimija, kao i Azema Sulje. Međutim, ovu informaciju demantovala je Bota Sot, pozivajući se na svoje izvore bliske Samoopredeljenju.\nSeljimi u večerašnjoj objavi na Fejsbuku nije pomenuo da je u njegovoj kući izvršen pretres.


Lazović: Partizan za iskupljenje\nFudbaler Crvene zvezde Darko Lazović rekao je da njegova ekipa želi da se pobedom protiv Partizana iskupi za poraz u prošlom prvenstvenom kolu.\nLalatović pred Borac: Moji igrači su najbolji u Srbiji\nTrener fudbalera Crvene zvezde Nenad Lalatović rekao je danas da očekuje tešku utakmicu protiv Borca u sedmom kolu Super lige Srbije\nmozzartsport.rs, blic.rs 0 komentara\nLazović na izlaznim vratima, Ninković se vraća u Zvezdu\nVršilac dužnosti generalnog sekretara Crvene zvezde Zvezdan Terzić rekao je da je Darko Lazović na izlaznim vratima kluba, dok se u klub posle mnogo razmišljanja vraća Miloš Ninković.\nNikola Antić novi fudbaler Crvene zvezde\nDoskorašnji fudbaler Rada Nikola Antić potpisao je danas četvorogodišnji ugovor sa Crvenom zvezdom.\nLazović: Nije problem da ostanem u Zvezdi\nFudbaler Crvene zvezde Darko Lazović je rekao da će samo u dogovoru sa klupskim čelnicima odlučiti da li će otići iz kluba, ali i da mu neće biti problem da ostane u ekipi.\nBenfika nudi dva miliona evra za Lazovića\nCrvena zvezda odigrala nerešeno sa Mehelenom\nLazović: Nismo poklekli, očekujemo pobedu protiv Rada\nFudbaler Crvene zvezde Darko Lazović rekao je da njegova ekipa nije poklekla posle poraza od Partizana i da očekuje pobedu protiv Rada u predstojećem kolu.


Promocija online platforme „Bolji ustav“ - Zašto ne\nPromocija online platforme „Bolji ustav“\nUG “Zašto ne” u četvrtak 21. februara u Sarajevu će zvanično prezentovati internet platformu „Bolji ustav“, prvu interaktivnu online platformu za mapiranje stavova građana/ki BiH o ustavima u BiH i njihovom trenutnom sadržaju. Promocija će se desiti u Hotelu Bosnia (Kulovića bb) sa početkom u 10:00 sati.\nNa konferenciji za medije članovi UG “Zašto ne” predstaviće ovu online platformu na kojoj će svi/e građani i građanke moći dati svoje mišljenje o pojedinačnim odredbama ustava na državnom i entitetskim nivoima.\nPlatformu će predstaviti, David Barth, direktor USAID-a u BiH, Darko Brkan, predsjednik UG Zašto ne – Sarajevo, te Boris Brkan, koordinator programa novih tehnologija UG „Zašto ne“ – Sarajevo.\nNa platformi će se naći i svi prijedlozi ustavnih amandmana koji su bili, ili su trenutno aktuelni u BiH, bilo da su izrađeni od strane političkih partija, organizacija civilnog društva ili pojedinaca/ki, o kojima će korisnici/ce također moći dati svoje mišljenje i komentare.\nSvaki posjetilac će moći predložiti i svoje rješenje za pojedine odredbe ustava i komentarisati ih sa drugim korisnicima.\nInternet stranica “Bolji ustav” nastala je sa ciljem da se građani i građanke BiH na što bolji način informišu o trenutnim ustavnim rješenjima u BiH, ali i da se stvori prostor za javnu i otvorenu razmjenu mišljenja o postojećim i budućim ustavnim rješenjima.\nRealizaciju projekta su podržali Centri civilnih inicijativa.


Privrednici Alibunara na sastanku sa predsednikom opštine Predragom Belićem\nAutor : eAlibunar Nov 09, 2017\nNa inicijativu predsednika opštine Alibunar, Predraga Belića održan je sastanak sa privrednicima koji posluju na teritoriji opštine.\nU svom uvodnom izlaganju, predsednik Opštine je izrazio namere rukovodstva lokalne samouprave da uz podršku Vlade Republike Srbije i Vlade AP Vojvodineu i u narednom periodu radi na efikasnijem i ekonomski naprednijem razvoju opštine.\nPredsednik je izrazio iskrenu spremnost lokalne samouprave u pružanju podrške privrednicima i uspostavljanju partnerskog odnosa. Istakao je da saradnja lokalne samouprave, kao najvažnijeg servisa građana, i privrednika, koji su važna karika u procesa razvoja sredine, mora biti utemeljena na suštinskom, dugoročnom i održivom principu.\nNačelnik za privredu Opštinske uprave opštine Alibunar, Ivica Rosić obavestio je privrednike o Konkursu Pokrajinskog sekretarijata za regionalni razvoj, međuregionalnu saradnju i lokalnu samoupravu.\nNa Konkurs se sa svojim projektima mogu prijaviti sva privredna lica do prvog decembra (01.12.) 2017. godine, a svu pomoć pri izradi projektne dokumentacije zainteresovanim privrednicima pružiće Kancelarija za lokalno-ekonomski razvoj opštine Alibunar.\nPrijava za učešće na Konkursu omogućila bi finasijske subvencije odobrenim projektima čija je vrednost veća od 50.000 eura i u okviru koga će biti zaposleno minimum 10 radnika. Za ovaj podsticajni projekat je obezbeđeno 350.000.000 dinara iz budžetskog fonda AP Vojvodine sa ciljem sprovođenja mera razvojne politike i osnaživanja lokalne privrede.\nPredstavnici lokalnih privrednika pokazali su veliko zadovoljstvo za inicijalnu ideju predsednika opštine, a razgovor je tekao u pozitivnoj i otvorenoj atmosferi.\nNa predlog predsednika složili su se da ovakav vid direktne saradnje lokalne samouprave i privrednika treba usvojiti kao praksu u narednom periodu.


Organizovan događaj za mlade ,,Učešće mladih u borbi protiv korupcije'' - MMCG\nOrganizovan događaj za mlade ,,Učešće mladih u borbi protiv korupcije''\n(Podgorica, 04.04.2022.) Sekretarijat Regionalne antikorupcijske inicijative (RAI) je u partnerstvu sa Mrežom za mlade Crne Gore (MMCG) organizovao dvodnevni događaj ,,Učešće mladih u borbi protiv korupcije'' koji je okupio više od 20 studenata univerziteta, uključujući predstavnike političkih partija i civilnog društva Crne Gore.\nDogađaj je otvoren uvodnim govorima, koje su u četvrtak 31. marta održali programski menadžer Delegacije EU u Crnoj Gori, Gianandrea Villa, viša savjetnica za borbu protiv korupcije iz Sekretarijata RAI, Aneta Arnaudovska, predsjednik Upravnog odbora Mreže za mlade Crne Gore, Miloš Marković i potpredsjednik Udruženja studenata političkih nauka u Crnoj Gori, Vladimir Perazić.\n„Efikasna borba protiv korupcije je ključni uslov za pristupanje Crne Gore, kao zemlje kandidata za članstvo u EU. EU pažljivo prati postignuti napredak i preporučuje poboljšanja tamo gdje je to potrebno”, rekao je Villa i dodao da je prvi preduslov za efikasno prijavljivanje i zaštitu zviždača, da postoje dobri zakoni. „Od zemalja kandidata, uključujući Crnu Goru, se očekuje da usklade svoje zakonodavstvo sa Direktivama EU o zaštiti zviždača''.\nNakon ceremonije otvaranja, ekspertkinja RAI-a Aneta Arnaudovska održala je prvu sesiju posvećenu integritetu pravosuđa kao suštinskom preduslovu zaštite zviždača, ističući da se moraju poštovati svi atributi nezavisnog i nepristrasnog sudstva predviđeni članom 6. Evropske konvencije o ljudskim pravima. Projekt menadžerka RAI-a – ekspert za borbu protiv korupcije, Elmerina Ahmetaj Hrelja, predstavila je projekat kao i usklađivanje crnogorskog zakonodavstva sa Direktivom EU o zaštiti uzbunjivača, te vodila diskusiju sa učesnicima o zaštiti zviždača kao jednom od najvažnijih antikorupcijskih mehanizama.\nUčesnici su imali priliku da razgovaraju o zaštiti zviždača, kao i o korupciji u obrazovnom sektoru, te o ulozi OCD u podršci zviždačima, a gošće događaja su bile Snežana Kaluđerović iz Centra za građansko obrazovanje i Zorana Marković iz Centra za razvoj NVO.\nDrugog dana, učesnici su se sastali i razgovarali sa predstavnicima institucija, među kojima je i član skupštinskog Odbora za antikorupciju, Nikola Bajčetić, koji je učesnike/ce upoznao sa radom Odbora, a govora je bilo i o naporima Skupštinske Crne Gore u borbi protiv korupcije u Crnoj Gori. Boris Vukašinović, pomoćnik direktora Agencije za sprječavanje korupcije Crne Gore predstavio je antikorupcijske mehanizme i zaštitu zviždača u Crnoj Gori.\nDogađaj za mlade u Crnoj Gori organizovan je u okviru projekta koji finansira EU Prekid tišine: Unapređenje politike i kulture uzbunjivača u zemljama Zapadnog Balkana i Moldaviji.


Đoković ipak neće morati na operaciju - Sportske.net\nĐoković ipak neće morati na operaciju\nPrema najnovijim informacijama, svetski "broj 1" neće morati da na hiruršku intervenciju.\nUzalud se nadaju - Ovo je Novakova računica za ostanak na vrhu ATP liste!ATP - Topi se Novakova prednostĐoković: "Jednostavno, bio je hrabriji"Novak nije uspeo, Vavrinki US Open!"Zabavljač" Monfis mu ušao u glavu, ali to nije dovoljno da se pobedi Novak!\nDanas je odjeknula informacija da će Novak Đoković morati da se podvrgne operativnom zahvatu zbog problema sa noktima na prstima desnog stopala.\n"Otpali su mi nokti na nogama i prsti su mi krvarili. Bilo je baš bolno da se krećem, ali sam pokušao", izjavio je Đoković nakon poraza u finalu US opena od Vavrinke, prouzrokovanog problemima srpskog tenisera sa pomenutim povredama.\nTokom tog susreta, Novak je u dva navrata tražio lekarski tajm-aut zbog toga što su mu otpali nokiti sa prstiju desnog stopala, uz krvarenje.\nPrste je zahvatila i infekcija, te se očekivalo da će Novak morati da bude podvrgnut operaciji, ali nova saznaja ukazuju da će se srpski teniser ubrzo oproraviti i bez zahvata.\nPrema informacijama "B92", Đoković neće morati na manji hirurški zahvat i očekuje se da bude spreman za turnir u Pekingu 3. oktobra, ali je i dalje pod znakom pitanja njegovo učešće na humanitarom turniru "Đoković i prijatelji".


Dačić: Logičnije da SAD povuku priznanje, nego da Rusija prizna\n22.02.2018 18:58 | B92\nBeograd - Šef srpske diplomatije Ivica Dačić je rekao da je logičnije da SAD i Velika Britanija povuku priznanje nezavisnosti Kosova nego da Rusija prizna tu nezavisnost.\nPovodom izjave kosovskog predsjednika Hašima Tačija da bi ruskim priznanjem Srbija odustala od "lažne mitologije", Dačić je na konferenciji za novinare s ministrom spoljnih poslova Rusije Sergejom Lavrovom rekao da je velikoalbanska retorika najveća prijetnja u regionu.\n"Logičnije bi bilo da SAD i Velika Britanija povuku priznanje Kosova i to bi uticalo na smanjivanje velikoalbanske retorike koja predstavlja najveću pretnju u regionu", rekao je Dačić.\nLavrov je rekao da je Rusija iznijela svoj stav po pitanju Kosova i da njegova izjava ne može to da promeni.\n"U Evropi vlada nezdrava situacija"\nŠef ruske diplomatije je rekao i da Rusija podržava samostalan, nezavisan i višesmjerni kurs Srbije jer se i sama u spoljnoj politici rukovodi tim prinicipima.\n"U Evropi vlada nezdrava situacija zbog pokušaja nekih članova EU i NATO da ojačaju konfrontaciju, gurajući sve dalje NATO na istok ne uzimajući u obzir mišljenje stanovništva, a to se tiče onoga što je bilo u Crnoj Gori i što se sada pokušava u Makedoniji pa i u BiH", ocenio je Lavrov.\nOn je rekao da se Rusija pridržava svih sporazuma koji se tiču Kosova, ali i BiH i dodao da će se Rusija usprotiviti svakom pokušaju da se ti sporazumi zaobiđu i prekrše.\nKada je riječ o BiH, Lavrov je rekao da je neophodno da sva pitanja moraju da se rješavaju na osnovu dogovora dva entiteta i tri državotvorna naroda.\nPrema riječima ruskog ministra, razgovori sa srpskim kolegom su pokazali široko podudaranje u stavovima o međunarodnim pitanjima, a bili su posvećeni većim dijelom saradnji u međunarodnim organizacijama kao što su UN, OEBS i Savet Evrope.\nLavrov je rekao i da važnu ulogu u razvoju bilateralnih odnosa ima međudržavna komisija za saradnju koja je nedavno u Sočiju konstatovala da je postignut vidan napredak u realizaciji onoga što su dogovorili predsjednici Rusije i Srbije, Vladimir Putin i Aleksandar Vučić, prošlog decembra u Moskvi.\nDačić je izjavio i da je 180. godišnjica diplomatskih odnosa pokazatelj istinski prijateljskih i bratskih odnosa Srbije i Rusije.\nDačić je izrazio zadovoljstvo zbog odnosa dvije zemlje navodeći da se radi o strateškom partnerstvu, ali ne samo na papiru, već istinskom partnerstvu koje podrazumijeva prijateljstvo, međusobno razumijevanje i podršku.\n"Naše je zadovoljstvo veće što je ovaj jubilej uveličao šef ruske diplomatije", rekao je Dačić.\nOn je ocijenio da je Lavrov jedan od najvećih oslonaca i prijatelja Srbije u svijetu.\nŠef srpske diplomatije rekao je da je danas značajan dan za odnose Beograda i Moskve, navodeći da je 180. godišnjica diplomatskih odnosa pokazatelj istinski prijateljskih i bratskih odnosa dvije zemlje.\nDačić je izrazio zahvalnost Rusiji na stalnoj podršci koju Moskva pruža Beogradu u spornim temama, među kojima je očuvanje teritorijalnog suvereniteta i integriteta i pitanje Kosova.\nLavrov uručio Dačiću ruski orden prijateljstva\nMinistar spoljnih poslova Rusije Sergej Lavrov uručio je orden prijateljstva šefu srpske diplomatije Ivici Dačiću za zasluge u jačanju prijateljstva i saradnje dvije zemlje.\nLavrov je u ambasadi Rusije u Beogradu rekao da je Dačić doprinio razvoju spoljnopolitičke saradnje Rusije i Srbije, kao i trgovinsko-ekonomske saradnje i da mu je velika čast da u ime ruskog predsjednika Vladimira Putina uruči orden Dačiću.\nDačić je rekao da je prethodnih godina ulagao maksimalne napore da uvijek i svuda promoviše politiku saradnje Srbije i s njenim partnerima, a naročito prijateljima kao što je Rusija.\n"Veoma sam počastvovan što su Rusija i njen predsednik Vladimir Putin, osvedočeni prijatelj srpskog naroda, prepoznali taj moj rad i napore", rekao je Dačić.\nLavrov je rekao da je Dačić čovek koji puno doprinosi razvoju kontakata među ljudima i poželeo srpskom kolegi puno uspjeha u svim njegovim poduhvatima.\nDačić je orden posvetio svom ocu koji je preminuo na dan kada je objavljeno da će dobiti orden.\n"Orden sam posvetio ocu i svim milicionerima, policajcima i vojnicima koji su se borili za Kosovo kako je i on to radio", rekao je Dačić.\nOn je dodao da mu je posebno drago što mu je orden uručio "čovek koji je objektivno najviše pomagao Srbiji proteklih godina".\n"Kad treba nešto da se pomogne, kad je Srbiji teško, kad naši neprijatelji i protivnici žele neprincipijelno da pomognu Kosovu, ja zovem Sergeja Lavrova", rekao je Dačić.\nOn je rekao da Srbija nikada neće voditi antirusku politiku iako mnogi pokušavaju da izvrše pritisak na Beograd da zbog članstva u EU promjeni odnos prema Rusiji.\nŠef srpske diplomatije je rekao da ne vidi bližu zemlju Srbiji i bliži narod nego što su Rusija i ruski narod.\n"Ja volim Rusiju, ali zato što volim Srbiju. Svako ko bi radio protiv naših veza s Rusijom direktno radi protiv interesa Srbije i srpskog naroda", rekao je Dačić.\nDačić je rekao da taj orden nema cijenu jer se sve na svijetu može kupiti osim prijateljstva dvije države i dva naroda. "Živela Rusija, živela Srbija i živelo bratstvo Srbije i Rusije", rekao je on.


Značaj ,agrotehnika i ekonomski aspekt proizvodnje soje - RTV-KD Kozarska Dubica\nZnačaj ,agrotehnika i ekonomski aspekt proizvodnje soje\n23/02/2017 23/02/2017 redakcija\nProizvodnja soje bila je osnovna tema predavanja koje je u okviru Zimske škole za poljoprivrednike održano u prostorijama preduzeća „Jelena“ u Drakseniću, a predavači su bili stručnjaci iz ove oblasti Radomir Prodanović, predstavnik za BiH u projektu „Dunav soja“ , Danijel Egić, rukovodilac Područne jedinice Ministarstva poljoprivrede, šumarstva i vodoprivrede RS , Resor za pružanje stručnih usluga u poljoprivredi Prijedor , predstavnici kompanije „Bimal“ iz Brčko Distrikta, kao i drugi stručnjaci iz oblasti zaštite poljoprivrednih kultura.\nZa soju se još uvijek govori kao o kulturi budućnosti prije svega radi njena sastava sjemena i široke namjene, proizvodnje ulja, ishrane stoke i upotrebe u prehrambenoj industriji, a uspijeva u svim proizvodnim područjima dobrim za uzgoj kukuruza.\nMarko Vlajsević , vlasnik preduzeća „Jelena“ kazao je zadovoljan je prošlogodišnjim prinosima soje , pa će i ove godine zasijati iste površine. „Mi smo prošle godine zasijali soju na 18 hektara vlastitih površina, kao pilot projekat i ostvarili smo odlične prinose od 4 i po tone po hektaru , a imali smo siguran plasman u brčanski „Bimal“ po zagarantovanoj cijeni od 63 feninga po kilogramu , što je dobra cijena“, kazao je Vlajsević.\nOn je dodao da se preduzeće “Jelena” odlučilo na proizvodnju soje kao treće kulture u plodoredu , kako bi se poboljšao kvalitet zemljišta, a sjetva ove kulture nastaviće se i ove godine na istim površinama. Vlajsević je istakao da će zagarantovana cijena od 63 feninga, republički podsticaji do 15 posto, siguran otkup i isplata u roku od 15 dana, biti stimulans poljoprivrednicima da se odluče za sjetvu ove kulture.\nO značaju , agrotehnici i ekonomskom aspektu proizvodnje soje govorio je Radomir Prodanović , stručni konsultant na projektu „Dunav soja“ , njemačke organizacije za internacionalnu saradnju GIZ. Projekat Dunav soja provodi se u BiH i Srbiji od 2014.godine , čiji je cilj promocija proizvodnje soje i povećanje površina i obima proizvodnje genetički nemodifikovane soje u ovim zemljama i do sada su ostvareni odlični rezultati. „Samo prošle godine ukupna proizvodnja soje na ovom području iznosila je 18 hiljada tona što je povećanje od 78 posto u odnosu na prvu godinu primjene projekta“, istakao je Prodanović.\nZnačaj soje je nemjerljiv, postala je osnov ishrane svih životinja , ali se primjenjuje i u ljudskoj ishrani kao kvalitetna proteinska biljka. „Soja je jedna od najprofitabilnijih ratarskih kultura, uspijeva uz tokove rijeka Save i Une, pa tako i dubičko područje ima odlične agro-ekološke uslove za proizvodnju“, potvrdio je Prodanović, te dodao da je proizvodnja soje zapostavljena jer se soja mora termički doraditi , ali se nakon toga dobija idealna stočna hrana koja daje proteinsku osnovu za uzgoj svih domaćih životinja.\nPredavanje o značaju, agrotenici i ekonomskom aspektu proizvodnje soje , samo je jedno u nizu predavanja koje je ove godine u okviru Zimske škole za poljoprivrednike organizovalo Ministarstvo poljoprivrede, šumarstva i vodoprivrede RS u saradnji sa Odsjekom za poljoprivredu opštine Kozarska Dubica.\nDo kraja februara i u martu biće organizovano još pet predavanja.


Bajden potpisao odluku o dodatnim sankcijama za zapadni Balkan - princip.news\nPredsjednik SAD Džozef Bajden potpisao je izvršno naređenje o dodatnim sankcijama protiv vlasti i pojedinaca koji ugrožavaju mir, bezbjednost, stabilnost ili teritorijalni integritet bilo kog područja ili države na zapadnom Balkanu, saopštila je Bijela kuća.\nU saopštenju se navodi da se sankcije odnose i na one koji su saučesnici u ovakvim postupcima ili su direktno ili indrektno umiješani u kršenja ljudskih prava na Zapadnom Balkanu.\nBajdenovim naređenjem “prošireni si određeni kriterijumi, poput izazova kakve predstavlja korupcija, kao i ostala djela koja opstruišu ključne institucije i međunarodne sporazume”.\n“Korupcija nanosi štetu ekonomskom rastu, olakšava organizovani kriminal i potkopava povjerenje u demokratske procese. Ove snage otvaraju vrata našim strateškim protivnicima da potkopavaju demokratiju, koče napredak prema efikasnom i odgovornom upravljanju i sprečavaju da region zapadnog Balkana postigne punu integraciju u transatlantske institucije”, navodi Bijela kuća.\nU tekstu se napominje da takva djela predstavljaju “izuzetnu prijetnju po nacionalnu bezbjednost i spoljnu politiku SAD”.\nBajdenovim ukazom naglašava se trajna posvećenost SAD primjeni poslijeratnih sporazuma i radu institucija uspostavljenih nakon raspada bivše SFRJ, dodaje Bijela kuća.\nOvom odlukom “povećana je sposobnost” da se djeluje protiv onih koji opstruišu ili ugrožavaju primjenu bilo kog sporazuma iz domena regionalne bezbjednosti, mira, saradnje ili uzajamnog priznanja, kao i okvira mehanizma za odgovornost na zapadnom Balkanu.\nNapomenuto je da u geografskom smislu izraz Zapadni Balkan obuhvata teritoriju bivše SFRJ i Albanije.\nBajdenovom odlukom u SAD se blokira sva imovina ili interesi osoba koje su predmet sankcija, a američkim državljanima je zabranjena saradnja sa takvim licima. Sankcionisanima nije dozvoljen ulazak u SAD niti će moći da dobiju američku vizu.\n“Osiguravanje bezbjednosti i političke stabilnosti zapadnog Balkana je konzistentno sa posvećenošću Bajdenove administracije razvoju ključnih američkih interesa iz oblasti nacionalne bezbjednosti, uključujući zaštitu demokratskih institucija”, navodi se u saopštenju.\nU saopštenju se dodaje da će Ministarstvo finansija i Stejt department “nastaviti da osvježavaju listu pojedinaca koji su predmet sankcija prema ovom naređenju”.\nU teškoj saobraćajnoj nesreći kod grada Regensburga u NJemačkoj poginula su četvorica državljana Srbije.Portparol policije saopštio je da je riječ o muškarcima starosti 27, 31, 32 i 44 godine i da su svi državljani Srbije. Muškarci su bili u automobilu marke “be-em-ve”, a u sudaru koji se dogodio juče na putu A3, zadobili su povrede […]\nEvropski centar za prevenciju i kontrolu oboljenja /ECDC/ saopštio je danas da će do kraja avgusta delta soj virusa korona predstavljati 90 odsto svih varijanti oboljenja. “Velika je vjerovatnoća da će soj delta virusa obimno cirkulisati tokom ljeta, posebno među mlađim osoba koje nisu planirane za vakcinaciju. To bi moglo predstavljati rizik za ugroženiju kategoriju […]


Obeležene 22 godine od ubistva Ćuruvije, zatražena presuda i puna istina o tome - Javni servis\nObeležene 22 godine od ubistva Ćuruvije, zatražena presuda i puna istina o tome\nPredstavnici Nezavisnog udruženje novinara Srbije, Udruženja novinara Srbije i Asocijacije nezavisnih elektronskih medija polaganjem venaca i paljenjem sveća obeležili su godišnjicu ubistva novinara i vlasnika listova "Dnevni telegraf" i "Evropljanin" Slavka Ćuruvije, u Svetogorskoj 35, u Beogradu, na mestu gde je pre 22 godine ubijen.\nPredsednik Nezavisnog udruženja novinara Srbije Željko Bodrožić polože venac na mestu gde je 1999. godine ubijen novinar Slavko Ćuruvija. Foto: BETAPHOTO/EMIL VAS\nPredsednik Nezavisnog udruženje novinara Srbije Željko Bodrožić podsetio je da ni 22 godine nakon ubistva Ćuruvije još niko nije pravosnažno osuđen za taj zločin.\n„I ukoliko se potvrdi prvostepena presuda doneta 2019. godine, mislim da će porodica, prijatelji i kolege i dalje ostati bez mnogih odgovora“, rekao je Bodrožić.\n„Jasno je svima da je surova likvidacija, nažalost, delo naše države, a ta država je do danas bila spremna, čini mi se, da pred lice pravde isporuči tek nekoliko saučesnika u tom zlodelu i ništa više od toga“, kazao je Bodrožić.\nPrema njegovim rečima, neki nalogodavci i mreža pomagača i egzekutora i dalje su zaštićeni.\n„Ćuruviju poslednjih nekoliko godina iznova blate i satanizuju u režimskim medijima, poručujujući da je dobio što je zaslužio, a da su zlikovci koji su zavili u crno Slavkovu, ali i mnoge druge porodice tokom te mračne decenije, patriote i heroji, ali nije tako i ne smemo da dozvolimo da našeg kolegu nanovo ubijaju i da istovremeno glorifikuju one koji su nam zagorčali živote i čije su ruke krvave do ramena“, rekao je Bodrožić.\nDodao je da su se okupili danas, u organizaciji NUNS, UNS, ANEM i Fondacije Slavko Ćuruvija, na mestu gde je Ćuruvija ubijen, jer i dalje veruju da je pravda dostižna i da će potpuna istina o svirepom ubistvu u organizaciji države uskoro izaći na vedelo.\nPredsednik Udruženja novinara Srbije Vladimir Radomirović polože venac na mestu gde je 1999. godine ubijen novinar Slavko Ćuruvija. Foto: BETAPHOTO/EMIL VAS\nPredsednik Udruženja novinara Srbije Vladimir Radomirović rekao je da od svih državnih organa, posebno od našeg pravosuđa, traže da što pre završe ovaj postupak i da do kraja ove godine konačno dobijemo pravosnažnu presudu za ubistvo Ćuruvije.\nRadomirović je pozvao vrh vlasti da obezbedi da se sazna puna istina o ubistvu Ćuruvije, kao i da budu kažnjeni i odgovorni za ubistvo Milana Pantića 2001. godine, za ubistva kolega na Kosovu i Meotohiji od 1998. do 2005. godine, za stradanje radnika Radio televizije Srbije u bombardovanju 1999. godine i za troje kineskih kolega, takođe ubjenih u bombardovanju.\n„Važno je da država konačno pokaže da nema nekažnjivosti za ubistva novinara, jer samo tako možemo da nastavimo da radimo svoj posao slobodno ne brinući za bezbednost nas, naših porodica i svih naših kolega“, istakao je Radomirović.\nFoto: BETAPHOTO/EMIL VAS\nMatić: Sud da ubrza donošenje presude\nPredsednik Komisije za istraživanje ubistava novinara i predsednik ANEM Veran Matić pozvao je sud da ubrza donošenje presude.\n„Opstrukcija ovog slučaja postoji od trenutka ubistva do danas. I sada imamo snažne aktivnosti Državne bezbednosti koja je preživela bilo u institucijama, bilo van njih u neformalnim centrima moći, štiti optužene u ovom slučaju i ne dozvoljava da se pojavi više dokaza, a štiti i četvrtooptuženog koji je u bekstvu od početka suđenja“, rekao je Matić.\nMatić je istakao da je Komisija u MUP više puta insistirala da se Interpolova poternica realizuje, da se locira Miroslav Kurak i da se privede pravdi u našoj zemlji, a izrazio je nadu da se na tome radi.\nNaglasio je da pravda neće biti zadovoljena dok svi ne budu u zavtvoru sa pravosnažnim presudama na dug vremenski rok.\n„Apel naše profesije je da obratimo pažnju na sve više pretnji i pritisaka prema našim kolegama i da nikada ne dozvolimo da se ovakve stvari u našoj zemlji događaju“, rekao je Matić.\n11. April 2021. Javni servis


Predsednik Pastor i potpredsednik Zobenica primili delegaciju kineske provincije Đilin - Skupština Autonomne Pokrajine Vojvodine\nNovi Sad, 15. oktobar – Predsednik Skupštine AP Vojvodine Ištvan Pastor i potpredsednik Skupštine APV Damir Zobenica razgovarali su danas sa delegacijom kineske provincije Đilin, koja boravi u dvodnevnoj poseti AP Vojvodini.\nPredsednik Pastor i potpredsednik Zobenica izrazili su zadovoljstvo zbog posete delegacije Đilina, te negovanja saradnje i prijateljskih odnosa sa ovom kineskom provincijom.\n„Veoma smo zadovoljni što, u okviru strateškog partnerstva i bliskih prijateljskih odnosa Republike Srbije i NR Kine, jačaju partnerstva između AP Vojvodine i kineskih provincija. Odlučnost da se jače i konkretnije povežemo, bez obzira na geografsku udaljenost, snažno se oseća sa obe strane i siguran sam da ćemo u budućnosti zajednički realizovati mnoge projekte“, istakao je Pastor, koji je goste iz Kine upoznao sa specifičnostima AP Vojvodine i pokrajinskog parlamenta.\nPredsednik i potpredsednik Skupštine APV razgovarali su sa članovima kineske delegacije o obostrano iskazanom interesu za produbljivanje saradnje u oblasti poljoprivrede, naučno-tehničke i univerzitetske saradnje, kao i saradnje u oblasti turizma.\nNa sastanku, kojem je prisustvovao i generalni sekretar Skupštine APV Nikola Banjac, istaknuto je da u ovim oblastima postoji snažan potencijal da se partnerstvo popuni konkretnim sadržajem.\nDelegacija provincije Đilin, koju je predvodio potpredsednik Pokrajinskog komiteta Kineske narodne političke konsultativne konferencije Provincije Đilin Li Longksi, tokom boravka u Novom Sadu posetila je Institut „Biosens“, Institut za ratarstvo i povrtarstvo, kao i Univerzitet u Novom Sadu.


Skupštinski odbor: Plan revitalizacije mosta u Mitrovici netransparentan\nBetoniranje podele Kosova: Zid u Mitrovici\nSkupštinski odbor za spoljna pitanja Kosova izrazio je zabrinutost zbog zida u Severnoj Mitrovici, koji su izgradile lokalne vlasti te zatražio veću transparentnost dijaloga sa Srbijom i veću odgovornost nadležnih. Opozicija, pak, smatra da je zid betonirao podelu Kosova, te stoga traži i prekid dijaloga sa Srbijom.\nPredsedavajući odbora iz redova vladajuće Demokratske partije Kosova, Eljmi Rećica, kazao je da je ovaj zid bio iznenađenje te izrazio zabrinutost zašto ceo projekat revitalizacije mosta nije dostupan kosovskim institucijama, kako bi se znalo šta se gradi i sa južne i sa severne strane.\n„Mi ćemo insistirati na tome da nadležni organi, koji su uključeni u ove procese, budu što transparentniji i da polažu računa i komisiji i poslanicima, ali i građanima“, kazao je Rećica.\nPuhie Demaku iz opozicionog pokreta Samoopredeljenje rekla je da se o Mitrovici treba diskutovati na plenarnoj sednici, a ne na sastanku Odbora. Ona je ipak rekla je ovom izgradnjom konkretno narušen suverenitet i integritet zemlje.\n„Dijalog je imao dva cilja - ujedinjenje zemlje i ubrzavanje puta evrointegracija, što nije uspelo. Izgradnjom ovog zida sada je betonirana podela. Zid ni u jednoj zemlji, ni u jednoj kulturi ne predstavlja ujedinjenje, već segregaciju i podelu“, navela je ona.\nDemaku je takođe izrazila zabrinutost oko transparentnosti ovog procesa, i navela da je zid dokaz da postoje mnoge skrivene stvari i skriveni planovi.\nZafir Beriša iz opozicione Inicijative za Kosovo je kazao da su zidovi projekti Srbije za podelu Kosova.\n„Ono što je zabrinjavajuće je da i ukoliko maknemo ovaj zid, sutra će opet nešto slično da se izgradi. To znači da ćemo neprestano imati problema sa ekstremističkim snagama koje podržava Beograd“, kazao je on.\nOvo su rezultat kosovskih institucija koje su prihvatile da razgovaraju sa Srbijom o unutrašnjim pitanjima, dodao je on. Beriša je dodao da ovaj Odbor treba da predloži Skupštini da prekine dijalog, a da se potom formira ad-hoc komisija za razmatranje svih postignutih sporazuma kako bi oni, koji su prekršili Ustav postizanjem takvih sporazuma, bili predmet gonjenja.\nI Palj Ljekaj iz Alijanse za budućnost Kosova je zatražio prekid ovakvog dijaloga i razmatranje svih do sada postignutih sporazuma.


Gradimo staze, da ne bismo gradili bolnice – RTV Centar Srem\nGradimo staze, da ne bismo gradili bolnice\n26/03/2019 sofija Glavno, Sremska Mitrovica 0\nPotpredsednik Pokrajinske vlade i pokrajinski sekretar za privredu i turizam Ivan Đoković prisustvovao je promociji završetka izgradnje biciklističke staze u Gradu Sremska Mitrovica, na deonici puta od Mačvanske Mitrovice do Zasavice II. Izgrađena staza duga 4,2 kilometra, prva je faza projekta pod nazivom „Biciklističkim turizmom ka ruralnom i regionalnom razvoju Srema“.\n-Gradimo staze da ne bi gradili bolnice – poruka je potpredsednika Pokrajinske vlade Ivana Đokovića, koji se ovim poziva na činjenicu da se u zemljama koje mnogo ulažu u biciklizam i sportsko-rekreativni turizam znatno smanjen rizik od kardiovaskularnih oboljenja stanovništva, čak i do 40 odsto.\nCilj ovog opsežnog i veoma značajnog projekta jeste da se u okviru razvoja ciklotruizma na teritoriji Sremskog upravnog okruga, kroz povećanje urbanih gradsskih područja sa teritorijom zaštićenih prirodnih dobara, velike gradske celine povežu sa rezervatima, poput SRP ,,Zasavica“. Pored unapređenja cikloturizma, težnja gradskih čelnika i partnera na ovom projektu jeste da se formira novi turistički proizvod, a u skladu sa Strategijom razvoja turizma Republike Srbije i Programom razvoja turizma Vojvodine.\nŠvajcarska agencija za razvoj i saradnju SDC uložila je sredstva i u Specijalni rezervat prirode Zasavica, koji je na poklon dobio električni autobus, bungalove i dečije igralište.


Foto: Srna | Ćorić: Strateški ciljevi auto-put Beograd - Banjaluka i aerodrom Trebinje\nĆorić je u intervjuu Srni podsjetio da su na zajedničkoj sjednici vlada Republike Srpske i Srbije kao strateški ciljevi zajedničkog djelovanja definisani upravo izgradnja auto-puta Beograd - Banjaluka, te izgradnja aerodroma u Trebinju.\n"Kada je u pitanju dinamika izgradnje auto-puta, raduje me opredijeljenost Vlade Srbije da u punom kapacitetu finansira izgradnju dionice Rača - Bijeljina. Riječ je o dionici dugoj 20 kilometara, čija je procijenjena vrijednost 134 miliona evra", istakao je Ćorić.\nOn kaže da je nepoznanica koliko će Brčko distrikt da prati dinamiku izgradnje auto-puta, s obzirom na to da oni još nisu definisali ni neke osnovne korake koje moraju da urade da bi stvorili preduslove za raspisivanje javnog tendera za projektovanje i izgradnju na dionici koja prolazi kroz disktrikt.\nGovoreći o ostalim aktivnostima preduzeća "Autoputevi Republike Srpske", Ćorić je naveo da su one usmjerene na koridor 5c i podsjetio da je prije petnaestak dana potisan ugovor o nastavku gradnje dionice od Doboja do Putnikovog Brda.\nDrugo najvažnije gradilište u ovom trenutku je most u Gradišci i raduje nas da je taj posao pri kraju. Prema informacijama koje imam, oko 60 odsto radova na mostu je završeno. Do maja 2022. godine imaćemo most koji će biti u funkciji", poručio je Ćorić.\n"U budžetu Republike Srbije definisan je dio sredstava za eksproprijaciju zemljišta, koju ćemo započeti već u ovoj godini. Nadam se da do kraja godine možemo završiti sve neophodne procedure da bismo s izgradnjom aerodroma mogli da krenemo već u sljedećoj godini", rekao je Ćorić.\n"Oko 75 odsto saobraćaja koji se odnosi na prevoz putnika je zaustavljen, a tri mjeseca je čak bila obustavljena i redovna linija Banjaluka - Beograd. Ono što nas raduje jeste da smo u ovoj godini potpisali još jedan ugovor s velikom svjetskom korporacijom 'Viz er', koja će otovoriti pet novih linija iz Banjaluke, dok 'Rajan er' već definiše dvije nove linije", naglasio je Ćorić.\n"Mislim da je to dostižan cilj, ali on zahtijeva predan rad ne samo menadžmenta ovog preduzeća, već svih organa koji na bilo koji način mogu da doprinesu boljem statusu Aerodroma Banjaluka, a i samom prometu robe i putnika", rekao je Ćorić.\nOn je dodao da su u toku pregovori s određenim prevoznicima oko kargo saobraćaja, te da postoje određene nedoumice oko samog carinjenja robe i daljeg transporta robe koja bi stizala na Aeodrom Banjaluka.\n"Naš cilj je da stvorimo zdravo preduzeće, koje će biti tržišno orijentisano, koje će moći da zadovoljni potrebe i privrede i stanovništva, ali i potrebe radnika. Proces restruktuiranje ide u dobrom smjeru, što je u svojim izvještajima potvrdila i Svjetska banka", naglasio je Ćorić.\nNedeljko Ćorić Auto put Beograd Banjaluka


Delegacija Sankt Peterburga u dvodnevnoj poseti Nišu - JUGPRESS\nDelegacija Sankt Peterburga u dvodnevnoj poseti Nišu\nSporazum o saradnji u više oblasti, privrednoj, kulturnoj, sportskoj, socijalnoj,rezultat je posete delagacije Sankt Peterburga Nišu za koju je organizovan i prijem u Gardskoj kući.Tokom boravka u Nišu članovi delegacije iz Rusije uspostavljen je i kontakt privrednika dva grada.\nRuske delegacija koja boravi u Nišu broji više od 20 članova, predstavnika grada Sankt Peterburga i Vasileostrovskog okruga, privrednika, udruženja.\n“Ovakvim susretima uspostavljamo most, preduslove za buduću konkretnu saradnju. Koristimo priliku da radimo na unapređenju položaja našeg grada i razvijanju odnosa, pre svega, ekonomskih, sa prijateljskim gradovima. Želimo da stvorimo uslove za još bolje povezivanje naših gradova, zbog čega imamo niz aktivnosti sa našim ruskim gostima. Radimo na stvaranju uslova da se razvijaju ekonomski i privredni poterncijali Niša”, rekao je gradonačelnik Niša Darko Bulatović.\nDimitrij Tarasov, načelnik odeljenja ekonomskog razvoja Vasileostrovskog okruga, naglasio je da ruska strana, osim ekonomske, želi i druge vidove saradnje sa Gradom Nišom.\n“Razlog našeg dolaska je saradnja u praktično svim oblastima, privrednoj, kulturnoj, društvenoj, a kada se ruski i srpski narod ujedine na jednom zadatku, postižu se odlični rezultati. Prvi rezultat posete biće potpisivanje sporazuma o saradnji”, naglasio je Tarasov, šef delegacije iz Sankt Peterburga.\nSaradnju na različitim nivoima potvrđuje i dolazak u Niš predstavnika “pravoslavnih biznismena”, kojima je važan i dobrotvorni rad.\n“Naš zadatak je da i ovde pronađemo pravoslavne preduzetnike da bi sarađivali na novim projektima. Često se u današnje vreme govori da je profit glavni cilj u surovom svetu biznisa, bez obzira na koji način se to ostvaruje. Ali, privrednik, koji je pravoslavni hrišćanin, nije samo biznismen, već služi Bogu i narodu. Nas danas gledaju kao “bele vrane”, ali u Rusiji smo do Oktobarske revolucije imali preduzetnike, koji su se bavili dobrotvornim radom, pomagali siromaše, bolesne, škole, crkvu. Želimo da nove preduzetnike usmerimo u tom pravcu”, istakao je Vladislav Konstantinovič, predsednik Saveza pravoslavnih preduzetnika.\nOvakvo izlaganje, kojim se iniciraju zajednički dobrotvorni projekti radi dobrobiti društvene zajednice, podržano je i nastupom predstavnika humanitarne organizacije “Dobri čovek”.\n“Želimo zajedničke dobrotvorne projekte. U to ime smo i doneli ikonu Svete Ksenije Peterburške na poklon manastiru Svetog Romana. Valja naglasiti i da se našim akcijama prikupljanja pomoći Srbima na Kosovu i Metohiji odaziva veliki broj Rusa”, naglasio je Aleksandar Lisov, rukovodilac organizacije “Dobri čovek”.\nLisov upravo u praksi realizuje aktivnosti koje Rusi nazivaju “narodna diplomatija”, a na čemu je juče insistirala ruska delegacija. Naime, “narodna diplomatija” znači prijateljsko ispomaganje nevladinih udruženja i organizacija, u ovom slučaju ruskih i srpskih, koji dodatno učvršćuju dobre zvanične, državne, odnose dve zemlje. Na tom planu radi u Beogradu i Natalija Koceva, predsednik Međunarodnog fonda jedinstva pravoslavnih naroda.\n“Naš fond radi na povezivanju ljudi, preduzetnika, naroda dve zemlje i nadam se saradnji Sankt Peterburga i Niša”, rekla je Koceva.


Parafiran ugovor o koncesiji za izgradnju autoputa Banja Luka-Prijedor – Biznis.ba\nParafiran ugovor o koncesiji za izgradnju autoputa Banja Luka-Prijedor\nobjavljeno 04. okt 2018. u 12:18\nUgovor o koncesiji za izgradnju autoputa Banja Luka-Prijedor danas je parafiran u Banjoj Luci, čime se stiču uslovi da kineski partner pokrene procedure plaćanja koncesione naknade.\nNakon te uplate će biti zvanično potpisan ugovor o dodjeli koncesije, rekao je ministar saobraćaja i veza RS-a Neđo Trninić, nakon što je s predstavnikom „Šandonga“ Jang Sjyom parafirao ugovor.\nVlada RS-a je 1. oktobra dodjelila privrednom društvu „China Shandong International Economic & Technical Cooperation Group Ltd of Shandong Hi-Speed Group Co., Ltd“ („Šandong“) koncesije za izgradnju autoputa Banja Luka – Prijedor.\nMinistar Trninić je rekao novinarima da su pregovori trajali oko tri ipo godine, te da su pribavljene sve saglasnosti, pa i Pravobranilaštva RS-a.\nDirektor „Autoputeva RS“ Dušan Topić je dodao da je koncesija novi vid finansiranja projekata izgradnje autoputeva u RS te vjeruje da će za oko pet godina projekt izgradnje autoputa Banja Luka-Prijedor biti završen.\nKoncesija „Šandongu“ za izgradnju autoputa Banja Luka-Prijedor se dodjeljuje na period od 33 godine, uključujući i period izgradnje.\nVrijednost investicije (projektovanje i izgradnja) je projektovana na iznos od 297 miliona eura. Konačni kapitalni trošak po kilometru je sedam miliona eura i on se nalazi, kako su ranije naveli iz Vlade RS-a, na donjem pragu srednjeg obima u poređenju sa sličnim projektima u Evropi.\nTopić je potvrdio da je jučer u Sarajevu usaglešen tekst tenderske dokumentacije za izgradnju mosta preko riječe Save kod Bosanske Gradiške.


Ponovo priča o razmeni teritorija: Preševo, Bujanovac i Medveđu dati Kosovu, a Leposavić, Zubin Potok i Zvečan Srbiji - Rešetka\nPonovo priča o razmeni teritorija: Preševo, Bujanovac i Medveđu dati Kosovu, a Leposavić, Zubin Potok i Zvečan Srbiji\n12.10.2021. /Kosovo Online\nFoto: Depositphotos / dk_photos\nLider Pokreta za ujedinjenje Valjon Murati ocenjuje da će se, nakon neuspeha realizacije Zajednice srpskih opština, ideja o razmeni teritorija ponovo naći na pregovaračkom stolu Kosova i Srbije.\nOn smatra da jedino redefinisanje granica može dovesti do sveobuhvatnog rešenja albansko-srpskog problema.\n“Ne postoji drugi način osim da se do sporazuma dođe redefinisanjem granice. Albanski delovi Preševa, Bujanovca i Medveđe da se pridruže Kosovu, a srpski delovi Leposavić, Zubin Potok i Zvečan da se pridruže Srbiji” kazao je Murati za Kosovo online.\nPo njegovim rečima, iako izgleda da je ideja o razmeni teritorija sa Srbijom potpuno “napuštena” ona će se ponovo aktuelizovati, nakon što, kako kaže, propadnu pregovori o Zajednici srpskih opština i njenoj implementaciji.\n“Tako bi se Kosovo konsolidovalo kao država i stvorile bi se okolnosti da odnose sa Tiranom uspostavi voljom građana Kosova. Ne sumnjam da će to biti za ujedinjenje. Ovo bi zaista bio kraj poglavlja albansko-srpskog sukoba i početak novog poglavlja u odnosima dva naroda”, smatra Murati.\nKosovo tek nakon postizanja konačnog dogovora sa Srbijom, prema rečima Muratija, treba da se posveti pitanju ujedinjenja sa Albanijom.\n“Ujedinjenje Kosova sa Albanijom biće kraj dužeg političkog procesa. Država Kosovo se prvo mora konsolidovati i stvoriti mogućnost da slobodno odlučuje o svojoj budućnosti. To se, između ostalog, može postići tek konačnim dogovorom sa Srbijom”, zaključuje Murati.\nPrethodna vest Na Javnoj raspravi o budžetu Medijane za narednu godinu ni vlast ni građani, samo opozicija\nSledeća vest Čeka nas “Kristalna noć”? Ranjen Srbin u Zvečanu, u Kosovskoj Mitorvici HAOS, Vučić obilazi vojsku i žandarmeriju u Raškoj\nStan za zeta može da je košta funkcije\n16.10.2021. /Rešetka, Južne vesti\nDemokrate „zaobišli“ novinare Rešetke, iz SNS-a stigao odgovor na njihovu današnju konferenciju u Leskovcu\nDveri traže hitnu ostavku gradonačelnice Niša zbog “strukturnog nasilja nad javnim interesom” i vanredne lokalne izbore


Nauči o učenju - Страница 2 од 2 - UNBOX Hab\nSaznaj na koje sve načine možeš da učiš i usavršavaš se, a da to ne uključuje udžbenik (barem ne onaj klasičan)!\nAUTORITET – Izazov savremenog obrazovanja\nStalno tragamo za novim temama, ali i razrađivanjem postojećih, pa tako i posećujemo razne događaje, tribine, radionice… Centar za kulturu Smederevo je krajem februara održao još jednu uspešnu tribinu koja je privukla pažnju svojom aktuelnom i zanimljivom temom – Problemi autoriteta i slobode kao izazov savremenog obrazovanja. Da li je autoritet odvojen od slobode ili su […]\nDeca provode prosečno sedam sati ispred ekrana, bilo da se radi o televizijskom, kompjuterskom ili ekranu mobilnog telefona. Iako je surfovanje internetom deo svakodnevice svih nas, uvek postoje rizici, a najranjivija grupa su svakako deca. Potencijalni problemi, kao što su virtuelno zlostavljanje, zavisnost od Interneta, krađa podataka, nemoralan i opsceni sadržaj, zamke ili krađa podataka […]\nOd čega zavisi uspeh talentovane dece?\nIstraživanje grupe profesora Vanderbilt univerziteta obuhvatilo je, tokom 25 godina, počev od 1971. godine 5.000 dece koja su se isticala i postizala neki uspeh u školi. Oni koji su ušli u istraživanje 1997. biće praćeni 25 godina, a među njima su budući vodeći naučnici, sudije, političari ili milijarderi. Nakon 45 godina jasno je da škola […]\nKada je harizmatični Kris Lonsdejl na TEDx konferenciji održanoj 2013. na Lingnan Univerzitetu (Hong Kong) održao čuveno predavanje na temu „Kako naučiti bilo koji jezik za šest meseci?”, mnogi su ostali skeptični, verujući da je u pitanju naivni psihološki senzacionalizam koji ima malo veze sa realnošću, ali je ipak to bio neki pogled u budućnost. […]


Džesi Karmazin, doktor medicine koji nikada nije dobio licencu za medicinsku praksu, osnovao je kompaniju sa sedištem na Floridi i tvrdi da je njen tretman infuzije krvne plazme mlađih ljudi efikasan u borbi protiv starenja.\nPrema pisanju "Business Insider", on je otvorio klinike u Los Anđelesu, San Francisku, Omahi, Hjustonu i Tampi. Interesovanje je veliko i oko 100 potencijalnih pacijenata je kontaktiralo kompaniju prve nedelje otkako je napravila sajt u septembru.\nTehnološki preduzetnik i investitor Piter Til, koji je suosnivač kompanija "Pejpal" i "Palantir" rekao je da je 2014. godine uzimao hormon rasta u nadi da će živeti do 120 ili više godina, pokazao je interes za "Ambroziju".\nDo sada je skoro 150 pacijenata u dobi od 35 do 92 godine - uključujući i 81 tokom kliničkog ispitivanja - dobilo ovaj tretman.\nKompanija svoje intravenozne intervencije naziva "tretmanom mladom plazmom". "Ambrozija" kaže da isisava krv (da tako kažemo) donatora u dobi od 16 do 25 godina. Za starije pacijente koji prolaze kroz ono što startap naziva "medicinskim tretmanom", postoji i popust na količinu - 12.000 dolara za dva litra. Pacijenti su stariji od 30 godina, navodi kompanija.\nKarmazin je prošle godine rekao da je studija pokazala da se njihovim tretmanima i do 20 odsto smanjuje nastanak proteina koji se povezuju sa rakom i Alchajmerovom bolešću.\nOn je rekao i da je tretman inspirisan ekspreimentima sprovedenim na miševima.\nIstraživači sa Harvarda identifikovali su supstancu u mišjoj krvi za koju su verovali da je delimično odgovorna za efekat protiv starenja koji su videli kod starijih miševa kojima je data transfuzija krvi mladih miševa. Istraživači sa Stanforda su takođe proučavali takve transfuzije, poznate kao "parabioza", navodi časopis "Science".\nTretman su napravili nakon ispitivanja na miševima\n- Vrlo je verovatno da bi mogli da izazovu štetu telu. Opšte je poznato u medicinskoj zajednici - a to je i razlog što često ne vršimo transfuzije - da se kod 50 odsto pacijenata javljaju veoma loše nuspojave. Dobijate tuđu krv i ona se ne podudara - rekla je Irina Konboj.\nREVOLUCIONARNO OTKRIĆE Nova supstanca podmlađuje krvne sudove za 20 godina\nMeđutim, Karmazin je osporio njen zaključak, rekavši da to nije potkrepljeno podacima ili kliničkim iskustvom.\n- Milioni transfuzija plazme se obavljaju bezbedno u SAD svake godine, a FDA pažljivo prati bezbednost snabdevanja krvlju i transfuzije - rekao je Karmazin.\nTransfuzije krvi su odobrene od strane američke Uprave za hranu i lekove, što omogućava da ih "Ambrozija" pruža kao „neoznačenu“ vrstu lečenja, izveštava "Business Insider".\nMeđutim, Konbojeva insistira da istraživanja na miševima koja povezuju efekte borbe protiv starenja sa infuzijama krvi nisu konačna.


Divine Pet - Hormon Balance Extrakt Tinktura 20ml\nNANDIKA DIVINE PET proizvodi, proizvode se s ljubavlju, poštovanjem i poznavanjem emocionalnih i bioloških specifičnosti životinja. Životinje, kao i sva živa bića, imaju svoje vlastite vibracije energije - ravnoteža ove energije bitna je za njihovu dobrobit. Sreća, uzbuđenje, bol, razočaranje, zadovoljstvo, tuga i suosjećanje odražavaju se i u životinjskom svijetu. Oni također doživljavaju intenzivne emocije i stresne situacije, baš kao i ljudi, ali to se odražava u ponašanju koje može postati štetno za životinje i njihove vlasnike i okoliš.\nDIVINE PET Extrakt Tinkture su pažljivo pripremljene prirodne esencije, posebno pogodne za obnavljanje prirodne ravnoteže u tijelu, za uklanjanje poremećaja u ponašanju i poticanje ponovnog povezivanja životinja s pozitivnom energijom iz prirode, što omogućuje bolju kvalitetu života i skladan odnos životinja i njihovih vlasnika.


Priroda i zdravljeLekovitost - lekovita voda i lekovito blato Geografski položaj banjeIzuzetno povoljan geografski položaj u odnosu na ostale banje Srbije Vrujci spa Očekuje se završetak spa centra Prva Nova Banja. Turizam i okolina Okolina Banje je izuzetno bogata prirodnim lepotama (Divčibare, Rajac, Ribnička pećina, Ravna Gora...) i kulturno istorijskim spomenicima i manastirima (rodna kuća Vojvode Živojina Mišića, manastiri Lelić Ćelije Bogovađa...). smestaj apartmani Privatni smestaj i apartmani u Banji su poslednjih godina izuzetno popularni zbog svoje atraktivnosti. Apartmani u Banji nude smeštaj - noćenje sa doručkom, paansioni, polupansioni ili samo smeštaj - prenoćište. Privatni smestaj Banje Vrujci odnosi se na vile, apatrmane, sobe, kuće, vikendice. Banja Vrujci apartmani Stefanović\nApartmani Stefanovic foto galerija\nKontakt informacije i rezervacije: Apartmani Stefanovic, Banja Vrujci, Gornja Toplica bb, 14243,\n014 60 - 083\n014 220 - 403 Banja Vrujci smeštaj apartmani hoteli sobe vile konak


Kinezi preuzimaju RTB Bor, za 63% udela ponudili 1,46 milijardi dolara | WebTribune\nHome U FOKUSU Kinezi preuzimaju RTB Bor, za 63% udela ponudili 1,46 milijardi dolara\nKineska kompanija Ziđing dostavila je biznis plan od milijardu i 460 miliona dolara, zatraživši 63 odsto vlasništva u RTB Bor.\n“RTB će biti oslobođen svih dugova – po prvi put kompanija će biti bez duga, to nikada nije bilo”, rekao je Antić.\n“Imali smo više kompanija koje su aplicirale i platile dokumantaciju, uradile analizu, a dobili smo 3 ponude o čemu smo obavestili javnost”, rekao je on i dodao da je na osnovu tih ponuuda komisija izvršila ocenu ispunjenosti uslova.\n“Ziđin je pobedila na tenderu jer je dala apsolutno najbolju ponudu”, rekao je on i istakao da je Ziđin ponudio milijardu i 400 miliona dolara, a drugi 836 miliona dolara za šta su tražili 65 odsto vlasništva.\n“RTB će biti oslovbođen svih dugobva – po prvi put kompanija će biti bez duga, to nikada nije bilo”, rekao je Antić.\n“RTB Bor je kompanija od koje mnogo toga zavisi, od velikog uticaju na ekonomiju i od koje zavisi život u čitavoj Srbijij”, rekao je on.\n“Bili su pkrenuti procesi prodaje, 2008. tadašnja Vlada je ušla u proces da pokuša da obezbedi strateškog partnera. Tada siu ponudili 67% vlasništva, niko se nije javio, isti proces 2009. i tada je neuspešno okončan”, istakao je on.\n“Nama je bilo ključno da imamo ozbiljnu i transparentnu procedu i to je bio jedan od osnovnih elemenata ovog procesa. Opredelili smo se za međunarodni javni poziv, oglas je objavljen u Fajnenšl tajmsu i domaćim medijima”, istakao je on.


Zapadni Balkan izuzeti iz odluke o restrikciji izvoza medicinske opreme iz EU | MINA\nNaslovnica Crna Gora Zapadni Balkan izuzeti iz odluke o restrikciji izvoza medicinske opreme iz EU\nZapadni Balkan izuzeti iz odluke o restrikciji izvoza medicinske opreme iz EU\nPodgorica, (MINA) – Komorski investicioni forum (KIF) zapadnobalkanske šestorke, zatražio je od Evropske komisije (EK) da države tog regiona budu izuzete iz odluke o restrikciji izvoza medicinske opreme iz Evrospke unije (EU).\nIz Privredne komore Crne Gore (PKCG), koja je članica KIF-a, naveli su da se u pismu, koje je predsjednik Upravnog odbora KIF-a Marko Čadež uputio predsjednici EK Ursuli Von der Lejen, apeluje da se evropskom inicijativom „zeleni koridori” obuhvate ekonomije regiona, što je za dobrobit EU i Zapadnog Balkana.\n“Skorašnja ograničenja u pogledu izvoza zaštitne medicinske opreme iz EU, mogu imati ozbiljne posljedice za zapadni Balkan”, upozorio je Čadež u pismu\nOn je pozvao EK da proširi tu odluku kako bi obuhvatili države Zapadnog Balkana.\n“Svim državama Zapadnog Balkana bi takođe trebalo omogućiti da učestvuju u zajedničkoj nabavci medicinske opreme”, dodao je Čadež.\nNavodi se da je istaknuta i važnost takve odluke, ne samo sa aspekta podrške zdravstvenim sistemima državama regiona, već i pomoći njihovim industrijama da nastave sa radom.\n“One se trenutno bore da nabave medicinsku opremu za svoje zaposlene i ukoliko se taj problem nastavi, moraće da zaustave proizvodnju. To bi bilo pogubno za kompanije i za ekonomije u kojima one posluju, ali i za EU, s obzirom da su mnoge kompanije u regionu sastavni dio lanca vrijednosti Unije”, pojasnio je Čadež.\nKako je naveo, svi se slažu da je sada više nego ikada potrebno održati lanac snabdijevanja.\nIz KIF-a su zatražili da se sagleda mogućnost odobravanja pristupa evropskim „zelenim trakama” za kompanije sa teritorije Zapadnog Balkana.\nU pismu je naglašena potreba nesmetanog protoka roba, posebno hrane, ljekova i medicinske opreme u kriznim vremenima.\nČadež je istakao da bi prevoz robe od primarnog značaja trebalo da ima prioritet u odnosu na ostalu robu koja se prevozi „zelenim trakama”, dok protok saobraćaja mora biti zagarantovan non stop.\n“Uvoz sirovina potrebnih za proizvodnju robe od primarnog značaja, a koje dobijamo iz EU, jednako je važan kao i održavanje proizvodnje naših industrija i stoga je neophodno da bude uključen u sistem prioriteta „zelenih traka”, naveo je Čadež.\nOn je ukazao je da se crnogorska preduzeća suočavaju sa brojnim izazovima prilikom isporuke najpotrebnije robe za svoje EU partnere.\nČadež je ocijenio da će pristup Zapadnom Balkanu putem „zelenih traka” sigurno imati pozitivne efekte kako za EU, tako i za zemlje tog regiona”,\n“Svi se suočavamo sa krizom neviđenih razmjera. Budimo solidarniji i dozvolite da se ta solidarnost osjeti i na Zapadnom Balkanu”, zaključio je Čadež.